  Виталий Пронин Туж вӧлмемын мурт ваньбурез лушкан, тужгес трос талало лэсьтӥськон арбериосты.Лушкаськон учыръёс городъёс котырын тросгес луо. Юрт пуктӥсьёслэсь талало лэсьтӥськон тӥрлыксэс, стройматериалъёссэс.Юрт пуктыны малпады ке, нырысь ик тодматске бускельёсыныды, телефонъёссэс тодэ. Тодмотэм машинаослэсь номерзэс мед гожтозы.Ёрос центръёсын улӥсьёс но шуге-леке ӵем вуо. Угось соослы пуктӥськыны музъем ӵем дыръя висъяло гурт пумысь кыр интыосы. Таяз учыре но вуоно бускельёсын тодматсконо, ӝытъёсы дежурство радъяно. Эн вунэтэ медъяса ужасьёстэс чакланы. Соос но мурт ваньбурлы синмасько. Кизнерын учыр вылэм: нуназе, пе, одӥгаз коркан ужало, нош ӝытъёсы артысь пуктӥськись юртъёсы лушкаськыны ветло. Мултэс чакласькем нокинлы люкетымтэ на.Валентина Емельянова Туспуктэмез Александр Горбуновлэн  Теги: лушкаськон югдур  